The Dinner Party

The Dinner Party (Middagsselskapet) er en kunstinstallasjon av den feministiske bildekunstneren Judy Chicago. Verket presenterer på symbolsk vis historia til kvinnene i den vestlige sivilisasjon. Det består av 39 forseggjorte kuverter stilt opp på et trekanta middagsbord. Gjestene det er dekka for, er 39 kjente kvinner, noen av dem er mytiske, mens andre er virkelige historiske personer. 

Hver kuvert består av en handmalt porselenstallerken, bestikk og et drikkebeger, samt en serviett med brodert gullkant.  Under disse oppstillingene ligger kunstferdig broderte løpere i ulike handarbeidsteknikker. Middagsbordet står på et golv belagt med mer enn 2000 glaserte trekanta fliser. På flisene er det i gullskript notert navnet på ytterligere 999 historiske eller mytiske kvinner. Golvet har fått navnet The Heritage Floor (Arvegolvet). 

Installasjonen blei utført i perioden 1974–1979. Den har vært vist i seks land på tre kontinenter. Sia 2007 har den vært permanent utstilt i Elizabeth A. Sackler Center for Feminist Art ved Brooklyn Museum i New York.

Detaljer 

The Dinner Party blei laga av Judy Chicago assistert av tallrike frivillige. Målet var å «avslutte de stadige unnlatelser som førte til at kvinner blei skrevet ut av de historiske kildene».

Middagsbordet er trekanta og måler 14,6 meter (48 fot) på hver side. De tre sidene har 13 kuverter hver. Den ene sida hedrer kvinner fra førhistorisk tid til Romerriket, den andre fra kristendommens innstiftelse til reformasjonen og den tredje fra den amerikanske revolusjonen til moderne feminisme. (Sidene er betegna med henholdsvis 1, 2 og 3 i tabellen under.) 

Hvert kuvert har en løper der kvinnas navn er brodert inn sammen med bilder eller symboler knytta til hennes virke. Mange av tallerknene har ei sommerfugl- eller blomsteraktig utforming og kan framstå som en symbolsk vulva. Samla sett framstår installasjonen som et samarbeidsprosjekt som feirer tradisjonelle kvinnelige handverk som tekstilkunst og porselensmaleri.

Kvinner ved bordet 

Tabellen nedafor viser de 39 kvinnene som har plass ved bordet. Kolonnene inneholder:
 Nummer = rekkefølgen rundt bordet
 Navn = personens navn i norsk versjon
 Tekst = personens navn slik det er skrevet på bordet
 År = personens fødselsår der dette er kjent (stjerne bak betyr usikkerhet, minus foran betyr før vår tidsregning)
 Sted = land eller område der personen hadde sitt vesentlige virke (det er i stor grad brukt nåtidas stedsnavn)
 Side = hvilken av de tre sidene kuverten er plassert på
 Virke = en kort beskrivelse av personens virke
 Ref = ei lenke til omtale av personen på nettstedet til Brooklyn Museum

Kvinnene på golvet 

I The Heritage Floor, som bordet står på, er navna på ytterligere 999 kvinner innskrevet på hvite, handlaga porselensfliser. Det er i alt 2304 fliser. Chicago opplyser at kriteriene for å ha blitt tatt med var disse:

 Hun hadde gitt et vesentlig bidrag til samfunnet.
 Hun hadde prøvd å forbedre livet for andre kvinner.
 Hennes liv og arbeid hadde vist fram vesentlige sider ved kvinners historie.
 Hun hadde framstått som rollemodell for ei mer likestilt framtid.

På veggene i rommet er det paneler som forklarer rollen til hver enkelt kvinne på gulvet og knytter henne til en av kuvertene.

Tabellen nedafor viser de 999 kvinnene som har fått plass på golvet. Kolonnene inneholder:

 Navn = personens navn i norsk versjon
 Tekst = personens navn slik det er skrevet på bordet
 År = personens fødselsår der dette er kjent (stjerne bak betyr usikkerhet, minus foran betyr før vår tidsregning)
 Sted = land eller område der personen hadde sitt vesentlige virke (det er i stor grad brukt nåtidas stedsnavn)
 Felt = hvilken av de 39 gjestene personen er knytta til
 Virke = en kort beskrivelse av personens virke
 Ref = ei lenke til omtale av personen på nettstedet til Brooklyn Museum

Innholdet i tabellen er ikke komplett.

Noter

Kilder 

 Omtale på nettstedet til Brooklyn Museum

Feminisme
Kunstverk